Diari Oficial de la Generalitat Valenciana


Sumari del DOGV 7677, del 14-12-2015 (2015/9540)

Notificació de la sentència dictada en el rotlle d'apel·lació número 506/2015.
------------------------------------------------------------------------------

### Dades del document

Número de DOGV
:   7677

Data del DOGV
:   14-12-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9540


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 506/2015. [2015/9540]  
La Secció Sisena de l'Audiència Provincial de València ha dictat, en el rotlle d'apel·lació número 506/2015, la sentència que té l'encapçalament i la part dispositiva que es diuen tot seguit:  
  
«President: Vicente Ortega Llorca.  
Magistrats: María Mestre Ramos i José Francisco Lara Romero.  
València, 17 de novembre 2015  
La Secció Sisena de l'Audiència Provincial de València, integrada pels magistrats indicats al marge, sent-ne ponent María Mestre Ramos, ha vist aquest recurs d'apel·lació interposat contra la sentència de data 27 de maig de 2014, dictada en actuacions de judici ordinari número 246-2011, tramitades pel Jutjat de Primera Instància número 21 de València.  
Han sigut part en el recurs, com a apel·lant demandant, Asunción Almerich Ortí i Diego Sanz Nogales, representats per la procuradora dels tribunals Ana Luisa Puchades Castanys, assistits del lletrat Fernando Lerma Beso; com a apel·lada demandada, Isidro Perona Blanco, María Carmen Perona Blanco, Ascensión Perona Blanco i José Perona Blanco, representats pel procurador dels tribunals Alberto Mallea Catalá i assistits del lletrat Javier Seligrat Bermúdez; com a apel·lada demandada, Margarita Perona Blanco, representada pel procurador dels tribunals Javier Blasco Mateu i assistida del lletrat Javier Seligrat Bermúdez; com a apel·lat demandat, Jesús Perona Blanco, en situació processal de rebel·lia.  
Dispositiva  
Atés el que s'ha exposat, la Secció Sisena de l'Audiència Provincial de València, en nom del rei i per l'autoritat conferida per la Constitució aprovada pel poble espanyol, decideix:  
1. Estimar parcialment el recurs d'apel·lació interposat per Asunción Almerich Ortí i Diego Sanz Nogales.  
2. Revocar la sentència de data 27 de maig de 2014 i, en conseqüència, estimar parcialment la demanda interposada per Asunción Almerich Ortí i Diego Sanz Nogales:  
A) Declarem que Asunción Almerich Ortí i Diego Sanz Nogales van comprar als consorts Isidro Perona Cepeda i Margarita Blanco Navarro el ple domini de la finca descrita en l'apartat A) del punt I de la part expositiva del contracte privat de compravenda de data 11 de setembre de 1989, actualment finques registrals números 27433, 27269 i 12793 del Registre de la Propietat de Torrent número 1.  
B) I condemnem la part demandada, Isidro Perona Blanco, Jesús Perona Blanco, Carmen Perona Blanco, José Perona Blanco, Margarita Perona Blanco i Ascensión Perona Blanco a abonar solidàriament la quantitat de dèsset mil euros amb dèsset cèntims (17.017 ?) pel principal, més interessos legals des de la interpel·lació judicial.  
Desestimem la pretensió reconvencional formulada per José Perona Blanco, i absolem Asunción Almerich Ortí i Diego Sanz Nogales de la pretensió exercitada en contra seua.  
3. En matèria de costes processals, en aquesta alçada no se'n fa expressa imposició.  
En primera instància i respecte a la demanda principal, no se'n fa expressa imposició; i imposem a la part reconvinent les produïdes per la seua demanda reconvencional.  
4. Amb devolució del dipòsit.  
Aquesta sentència no és ferma i es pot interposar un recurs de cassació davant de la Sala Civil del Tribunal Suprem, si s'acredita interés cassacional. El recurs s'interposarà per mitjà d'un escrit presentat en aquest tribunal en el termini de 20 dies hàbils comptadors des de l'endemà de la notificació (art. 477 i 479 LECn).  
També podran interposar recurs extraordinari per infracció processal davant de la Sala Civil del Tribunal Suprem per algun dels motius previstos en la Llei d'Enjudiciament Civil. El recurs haurà d'interposar-se per mitjà d'un escrit presentat davant d'aquest tribunal dins dels 20 dies hàbils comptadors des de l'endemà de la notificació (art. 470.1 i DF 16a LECn), recurs extraordinari per infracció processal o recurs de cassació per interés cassacional.»  
Aquesta sentència es publica en el Diari Oficial de la Comunitat Valenciana, a fi de notificar-la a la part incompareguda, demandat apel·lat Jesús Perona Blanco.  
  
València, 23 de novembre de 2015.- La secretària judicial: Eugenia Rosa Martín Landete.